امام عليہ السلام كا اس امر كي طرف اشارہ ھے كہ اس وقت حالات بہت زيادہ پيچيدہ تھے صورت حال انتھائي خطرناك تھي۔ ابن عباس جب ان كےپاس گئے تو ديكھا يہ تو بہت زيادہ عبادت كرنے والے ھيں ۔ان كي شكل وصورت پرھيز گاروں جيسي ھے'ان كو مارنا اور ان كے خلاف تلوار بلند كرنا واقعتاً مشكل بات تھي۔اگر ابن عباس كي جگہ پر ھم بھي ھوتے تو ان لوگوں كے خلاف ذرا بھي قدم نہ اٹھاتے ۔ليكن علي عليہ السلام كي معرفت اور جرأت كا كيا كہنا؟ آپ نے جب ديكھا كہ يہ لوگ اسلام كا لبادہ اوڑھ كر اسلام كي جڑوں كو كمزور كررھے ھيں تو  آپ نے دنيا اور دنياداروں كي پرواہ نہ كرتے ھوئے خارجيوں پر ايسي شمشير زني كي كہ منافقوں كا ستياناس ھوگيا ۔اور اسلام حقيقي كا روشن اور تابناك چھرہ ھميشہ ھميشہ كيلئے نكھر كر سامنے آگيا۔ "واشتدكلبھا " اور ديوانے كتوں كي طرح اس كي ديوانگي زوروں پر تھي ۔حضرت كا جملہ بہت ھي عجيب وغريب جملہ ھے ۔آپ نے ان لوگوں كو ايك باؤ لے كتے كے ساتھ تشبيہ دي ھے، جب كوئي كتا باؤلے پن كا شكار ھوتا ھے تو اس كے سامنے جو بھي آتا ھے وہ اس كو كاٹ ليتا ھے۔ آپنے پرائے كي پروا نھيں كرتا وہ يہ بھي نھيں ديكھتا كہ يہ اس كا مالك ھے ۔يا يہ كوئي  دوسرا شخص ھے ۔ اس قسم كے كتے كي زبان نكلي ھوتي ھے، رال ٹپكا رھا ھوتا ھے، جب كسي گھوڑے سے گزرتا ھے يا كسي انسان سے تو ان كو بھي باؤلے پن كا مريض بناديتا ھے، امام علي عليہ السلام نے فرمايا كہ يہ مقدس مآب اور جعلي شريف نما لوگ ديوانے كتے كي مانند ھيں ۔يہ جس كو بھي كاٹتے ھيں اسے ديوانہ اور پاگل كرديتے ھيں ۔اورر ديوانے كتوں كا ايك ھي علاج ھے ان كو ختم كرديا جائے اگر امام عليہ السلام ان كتوں كا سر قلم نہ كرتے اور شمشير حيدري كے ذريعے انھيں صفحہ ھستي سے نہ مٹاتے تو يہ بيماري پورے معاشرہ ميں پھيل جاتي اور اس كو  حماقت، جھالت اور ناداني كا شكار بناديتي۔ميں نے جب ديكھا كہ اسلام اور اسلامي معاشرہ ان جاھلوں كي وجہ سے سخت خطرہ ميں ھے تو ميں نے انتھائي جرأت مندي كے ساتھ اس بڑے فتنہ كو فنا كے گھاٹ اتار كر اسے خاموش كرديا ھے ۔